Indhold

# HTML-kompatibilitet

Definerer indstillinger for HTML sider.

For at tilgå denne kommando...

Vælg LibreOffice ▸ IndstillingerFunktioner ▸ Indstillinger ▸ Hent/Gem ▸ HTML-kompatibilitet.

## Skriftstørrelser

Brug skalafelterne Størrelse 1 til Størrelse 7 til at definere de tilsvarende skrifttypestørrelser i HTML-mærkerne (tags) <font size=1> til <font size=7>.

## Importér

Definerer indstillingerne for import af HTML-dokumenter.

### Brug sprogindstillingen 'Engelsk (USA)' for tal

Når du importerer tal fra en HTML-side, vil decimaltegnet og skilletegnet for tusinder variere alt efter HTML-sidens sprogindstilling. Udklipsholderen indeholder imidlertid ingen information om sprogindstillingen. For eksempel vil tegnene "1.000" kopieret fra en dansk webside sandsynligvis betyde "et tusind", fordi punktum er skilletegn for tusinder på dansk. Hvis der kopieres fra en engelsk webside, vil de samme tegn stå for tallet 1 som i "et komma nul nul nul".

Når denne indstilling ikke er markeret, bliver tal fortolket i henhold til indstillingen i Sprog og sprogindstillinger ▸ Generelt ▸ Sprogindstillinger i dialogen Indstillinger. Hvis markeret, bliver tal fortolket ud fra 'English (USA)'-sprogindstilling.

### Importér ukendte HTML-koder som felter

Marker dette afkrydsningsfelt hvis du ønsker mærker som ikke genkendes af LibreOffice skal importeres som felter. Som åbningsmærke vil et HTML_ON felt blive oprettet, med værdien af mærkets navn. For et lukningsmærke vil et HTML_OFF-felt blive oprettet. Disse felter bliver konverteret til mærker ved eksportering til HTML.

### Ignorér skrifttypeindstillinger

Marker dette afkrydsningsfelt for at ignorere alle indstillinger for skrifttyper, når du importerer. De skrifttyper, som blev defineret i HTML-sidetypografien, vil være skrifttyperne, der vil blive brugt.

### LibreOffice Basic

Marker dette afkrydsningsfelt for at inkludere LibreOffice Basic instruktionerne ved eksport til HTML-format.

Du skal aktivere denne indstilling, før du opretter LibreOffice Basic-scriptet, da det ellers ikke vil blive indsat. LibreOffice Basic-scripts skal placeres i sidehovedet af HTML-dokumentet. Når du én gang har oprettet makroen i LibreOffice Basic-IDE, vises den i kildeteksten til HTML-dokumentet i sidehovedet.

### Vis advarsel

Hvis dette felt er markeret, når der eksporteres til HTML, vil en advarsel blive vist med at LibreOffice Basic makroer vil gå tabt.

### Udskriftslayout

Hvis du markerer dette felt, vil udskriftslayout for det aktuelle dokument (for eksempel indholdsfortegnelse med justerede sidetal) ligeledes blive eksporteret. Det vil kunne læses af LibreOffice, Mozilla Firefox og MS Internet Explorer.

HTML-filteret understøtter CSS2 (Cascading Style Sheets Level 2) til udskrivning af dokumenter. Disse evner er kun effektive, hvis eksport af udskriftslayout er aktiveret.

### Kopiér lokale billeder til internettet

Markér dette afkrydsningsfelt for automatisk at sende indlejrede billeder til internetserveren, når du sender med en netværksprotokol. Brug dialogen Gem som for at gemme dokumentet og skriv en komplet URL som filnavnet på Internettet.

Nogle indstillinger kan ikke nulstilles automatisk, når de er redigeret. Nulstil enten ændringerne manuelt eller klik på Annullér og åbn dialogen Indstillinger igen.

Støt os venligst!